ส่วนที่ 1

ข้อมูลสรุป

บริษัท ห้องเย็นเอเชี่ยนซีฟู้ด จำกัด (มหาชน) ประกอบธุรกิจประเภทอุตสาหกรรม
แปรรูปสัตว์น้ำแช่แข็ง เช่น ปลาทรายสดแล่แบบผีเสื้อ ปลาหมึกสดทั้งตัวหรือแล่และลอกหนัง
กุ้งสดแช่แข็งรวมทั้งสินค้ากึ่งสำเร็จรูป เช่น กุ้งชุบเกล็ดขนมปัง กุ้งเสียบไม้ กุ้งชุบเนย และปลาย่าง
เป็นต้น โดยมีสำนักงานใหญ่ และโรงงานแห่งที่ 2 ตั้งอยู่เลขที่ 55/2 หมู่ 2 ถนนพระราม 2
ต.บางกระเจ้า อ.เมือง จ.สมุทรสาคร 74000 สำหรับโรงงานแห่งที่ 1 ตั้งอยู่เลขที่ 742
ซอยกล้วยน้ำไท ถนนอาจณรงค์ คลองเตย กรุงเทพฯ 10110

ในปี 2549 บริษัทฯได้รับการส่งเสริมการลงทุน 2 บัตร ในธุรกรรม 2 ประเภทดังนี้

1.  กิจการห้องเย็น สำหรับห้องเย็นที่สร้างใหม่ขนาดความจุ 10,000 ตัน
    โดยได้รับการยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    และได้เริ่มดำเนินการแล้วตั้งแต่ มิถุนายน 2549

2.  การผลิตอาหารพร้อมรับประทานจากสัตว์น้ำโดยใช้เทคโนโลยีที่ทันสมัย
    โดยได้รับการยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    และได้เริ่มดำเนินการตั้งแต่ มกราคม 2549

บริษัทฯ มีการเปลี่ยนแปลงทุนจดทะเบียนจากเดิม 210 ล้านบาท เป็น 410 ล้านบาท เมื่อวันที่ 7
มิถุนายน 2547 โดย ณ วันที่ 31 ธันวาคม 2549 มีทุนชำระแล้ว 361,714,524 บาท
นอกจากนี้บริษัทฯมีใบสำคัญแสดงสิทธิซึ่งออกเมื่อวันที่ 9 กรกฎาคม 2545 จำนวน 99,987,000
หน่วย โดยมีใบสำคัญแสดงสิทธิคงเหลือ ณ วันที่ 31 ธันวาคม 2549 จำนวน 19,767,949 หน่วย
ซึ่งจะหมดอายุในวันที่ 8 กรกฎาคม 2550

นอกจากนี้บริษัทฯถือหุ้น 100% ในบริษัทย่อยรวม 4 บริษัทดังนี้ 1 บริษัท
ห้องเย็นเอเชี่ยนซีฟู้ด(สุราษฎ์ธานี) จำกัด โรงงานตั้งอยู่เลขที่ 57 หมู่ 4 ต.ท่าสะท้อน อ.พุนพิน
จ.สุราษฎ์ธานี 84130 ประกอบธุรกิจแปรรูปสัตว์น้ำแช่แข็ง เช่น ปลาหมึกกระดองแช่แข็ง
ปลาหมึกหอมแช่แข็ง ปลาหมึกกล้วยแช่แข็ง ปลาหมึกสายแช่แข็ง กุ้งแช่แข็ง เนื้อหอยลายแช่แข็ง
เนื้อหอยแมลงภู่แช่แข็ง กุ้งแดงดิบ และผลิตภัณฑ์ทะเลรวม เป็นต้น โดยบริษัทฯ
ย่อยได้รับการส่งเสริมการลงทุนในปี 2537 ยกเว้นภาษีเงินได้นิติบุคคลสำหรับกำไรสุทธิเป็นเวลา 8
ปี และได้รับการลดหย่อนภาษีเงินได้นิติบุคคล สำหรับกำไรสุทธิในอัตราร้อยละ50 ของอัตราปกติ
เป็นเวลา 5 ปีนับจากพ้นกำหนดเวลายกเว้นภาษีเงินได้นิติบุคคล และในปี 2546
บริษัทย่อยก็ได้รับการส่งเสริมการลงทุนบัตรที่ 2 โดยได้รับสิทธิยกเว้นภาษีเงินได้นิติบุคคล
สำหรับกำไรสุทธิของกิจการที่ได้รับการส่งเสริมใหม่ไม่เกินร้อยละ 100 ของเงินลงทุน

2 บริษัท เอเชี่ยน อะไลอันซ์ อินเตอร์เนชั่นแนล จำกัด โรงงานตั้งอยู่เลขที่ 8/8 หมู่ที่ 3
ถนนพระราม 2 ตำบลบ้านบ่อ อำเภอเมือง สมุทรสาคร 74000 ประกอบธุรกิจแปรรูปสัตว์น้ำ
โดยเฉพาะปลาทูน่า และเนื้อสัตว์บรรจุกระป๋อง รวมทั้งแช่แข็ง
และได้เริ่มการผลิตแล้วตั้งแต่เดือนกรกฎาคม 2549 โดยได้รับการส่งเสริมการลงทุนในปี 2549
ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
และได้รับการลดหย่อนภาษีเงินได้นิติบุคคล สำหรับกำไรสุทธิในอัตราร้อยละ50 ของอัตราปกติ
เป็นเวลา 5 ปีนับจากพ้นกำหนดเวลายกเว้นภาษีเงินได้นิติบุคคล

3 บริษัท เอเชี่ยน ฟีด จำกัด โรงงานตั้งอยู่เลขที่ 239 หมู่ที่3 ถนนเพชรเกษม กม.180-181
ตำบลท่ายาง อำเภอท่ายาง จังหวัดเพชรบุรี 76130 ประกอบธุรกิจผลิตอาหารสำหรับสัตว์น้ำ เช่น
อาหารกุ้ง อาหารปลา เป็นต้น โดยบริษัทฯได้เข้าซื้อหุ้นทั้งหมดของบริษัทนี้ เมื่อวันที่ 25 มกราคม
2549

4 บริษัท ห้องเย็นเอเชี่ยนซีฟู้ด (ศรีราชา) จำกัด โรงงานตั้งอยู่เลขที่ 211 หมู่ที่10
ซอยสุขาภิบาล8 ถนนสุขุมวิท ตำบลบึง อำเภอศรีราชา จังหวัดชลบุรี 20220
ประกอบธุรกิจแปรรูปสัตว์น้ำแช่แข็ง และรับจ้างผลิต ซึ่งบริษัท เอเชี่ยน ฟีด จำกัด ถือหุ้นในบริษัทนี้
100% ทำให้บริษัทนี้เป็นบริษัทย่อยอีกแห่งหนึ่งของบริษัทฯ

ในปี 2549 บริษัทฯ มีรายได้จากการส่งออก 4,344 ล้านบาท และมีรายได้จากการขายในประเทศ
494 ล้านบาท ส่วนบริษัทย่อยทั้ง 4บริษัท มีรายได้จากการส่งออก 2,673 ล้านบาท
และมีรายได้จากการขายในประเทศ 292 ล้านบาท
ทั้งนี้บริษัทฯและบริษัทย่อยมีกำไรสุทธิรวมก่อนหักภาษี เป็นจำนวนเงิน 51 ล้านบาท

ตลาดสินค้าอาหารทะเลแช่แข็งเพื่อการส่งออก ในปี 2549 บริษัทฯ
มีปริมาณการส่งออกสินค้ากุ้งไปสหรัฐอเมริกาเพิ่มขึ้น 89% จากปีก่อน
แม้ว่าเงินบาทจะแข็งค่าขึ้นเมื่อเทียบกับเงินเหรียญสหรัฐ เนื่องจากอัตราภาษี Anti-dumping
ของไทยยังต่ำกว่าประเทศคู่แข่งอีกหลายประเทศทำให้สามารถแข่งขันราคากับคู่แข่งขันได้
สำหรับการส่งออกสินค้ากุ้งไปสหภาพยุโรป แม้ว่าไทยจะได้คืนสิทธิ GSP
ในสินค้ากุ้งจากสหภาพยุโรปแล้วก็ตามแต่ยังคงมีความลำบากอยู่บ้างในการกลับเข้าสู่ตลาด
เพราะลูกค้ายังคงให้ความไว้วางใจในผู้ผลิตเดิม อย่างไรก็ดี
บริษัทฯจะพยายามรักษาลูกค้ารายเก่าและเพิ่มลูกค้ารายใหม่ เพื่อให้บริษัทฯ
มีส่วนแบ่งในตลาดส่งออกไม่น้อยกว่าเดิม และจะเน้นการส่งออกสินค้าชนิดใหม่ๆไปญี่ปุ่น
เพื่อเจาะตลาดสินค้าชนิดใหม่ๆให้มากขึ้น

ตลาดสินค้าภายในประเทศ ในปี 2549 บริษัทฯได้มีการผลักดันยอดขายภายในประเทศเพิ่มขึ้น
โดยการหาลูกค้ารายใหม่
การขายสินค้าสำเร็จรูปและกึ่งสำเร็จรูปแช่แข็งให้ลูกค้าภายในประเทศเพื่อนำไปผลิตต่อ
หรือนำไปส่งออกเอง จากเดิมที่ตลาดภายในประเทศมีเฉพาะสินค้าพร้อมรับประทานเป็นส่วนใหญ่
ทำให้ตลาดภายในประเทศเติบโตขึ้นมากจากปี 2548